turjo4nis/wikipedia-bn-dump-20250701 huggingface dataset:
শাহরিন ইসলাম চৌধুরী তুহিন

শাহরিন ইসলাম চৌধুরী তুহিন হলেন একজন বাংলাদেশী রাজনীতিবিদ ও সাবেক সংসদ সদস্য। তিনি নীলফামারী-১ আসন থেকে নির্বাচিত ৬ষ্ঠ জাতীয় সংসদ সদস্য। তিনি বাংলাদেশ জাতীয়তাবাদী দল - বিএনপির জাতীয় কার্যনির্বাহী কমিটি ২০১৬ এর একজন সদস্য।

জন্ম পরিচয় ও শিক্ষা 
তুহিন রাজশাহীতে জন্মগ্রহণ করেন। তার পৈতৃক বাড়ি হল নীলফামারী জেলার ডোমার উপজেলার গোমনাতিতে। তার পিতার নাম রফিকুল ইসলাম চৌধুরী রাজশাহী বিশ্ববিদ্যালয়ের অর্থনীতির অধ্যাপক ও ডীন ছিলেন। তুহিনের মাতার নাম সেলিনা ইসলাম। তার মা বাংলাদেশের প্রাক্তন প্রধানমন্ত্রী খালেদা জিয়ার বড় বোন। সে হিসাবে তুহিন খালেদা জিয়ার ভাগ্নে।

রাজনৈতিক জীবন 
তুহিন ১৯৯৬ সালের ফেব্রুয়ারিতে অনুষ্ঠিত ৬ষ্ঠ জাতীয় সংসদ নির্বাচনে সংসদ সদস্য নির্বাচিত হন। এই সংসদ মাত্র ১১ দিন স্থায়ী ছিল। ২০০৭ সালে দুর্নীতি দমন কমিশন (দুদক) গুলশান থানায় তুহিনের বিরুদ্ধে পৃথক দুটি মামলা দায়ের করে। পরে ২০০৮ সালে কর ফাঁকির মামলায় আদালত তাকে তিন ও পাঁচ বছর করে মোট আট বছরের সশ্রম কারাদণ্ড দেন। আর জ্ঞাত আয়বহির্ভূত সম্পদ অর্জনের অভিযোগে করা মামলায়  ২০০৮ সালে তাকে দুটি ধারায় (৩ বছর ও ১০ বছর) ১৩ বছরের সশ্রম কারাদণ্ড দেন আদালত।রায় ঘোষণার প্রায় দীর্ঘ সতেরো বছর পর তিনি আদালতে আত্মসমর্পণ করে জামিন আবেদন করেন ২০২৫ সালের ২৯ এপ্রিল। এদিন আদালতে আত্মসমর্পণের পর ঢাকার পৃথক দুটি বিশেষ জজ আদালতের বিচারক মো. কবির উদ্দিন প্রামাণিক ও প্রদীপ কুমার রায় জামিন নামঞ্জুর করে কারাগারে পাঠানোর আদেশ দেন।

পরবর্তীতে ২০২৫ সালের ৮ মে হাইকোর্ট তাঁর ‘আপিল নিষ্পত্তি না হওয়া পর্যন্ত' অন্তর্বর্তী জামিন মঞ্জুর করেন। এদিন আদালতে শাহরিন ইসলামের পক্ষে শুনানি করেন আইনজীবী হাসান রাজীব প্রধান, সঙ্গে ছিলেন আইনজীবী মো. মশিউর রহমান। দুদকের পক্ষে আইনজীবী মো. ওমর ফারুক এবং রাষ্ট্রপক্ষে ডেপুটি অ্যাটর্নি জেনারেল শিউলী খানম শুনানিতে ছিলেন।

তথ্যসূত্র

জীবিত ব্যক্তি
নীলফামারী জেলার রাজনীতিবিদ
ষষ্ঠ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
নীলফামারী জেলার ব্যক্তি
২১শ শতাব্দীর বাঙালি
বিয়াস

বিয়াস জলসহনীয় মাঝারি আকারের বৃক্ষ। এর ইংরেজি নাম ইন্ডিয়ান উইলো। বৈজ্ঞানিক নাম salix tetrasperma (স্যালিক্স টেট্ট্রাসপার্মা)। বিয়াস গাছ বাংলাদেশ, ভারত, পাকিস্তান, নেপালসহ দক্ষিণ এশিয়ার বিভিন্ন দেশে দেখতে পাওয়া যায়।

বৈশিষ্ট্য
বিয়াস গাছ পানিতে অনেক দিন বেঁচে থাকতে পারে। স্বভাবে এ গাছ তাই অনেকটা হিজল, করচের মতো। বাংলাদেশের হাওর অঞ্চলে এ গাছ বেশি দেখা যায়। শরৎকালে এ গাছের পাতা ঝরে যায়। পাতা ঝরা শেষে আবার নতুন পাতা গজায়। হেমন্ত ঋতুতে ফুলের কুঁড়ি আসতে শুরু করে এবং এ ঋতুর মাঝামাঝি ফুল ফোটে।

ব্যবহার
বিয়াস গাছের কাঠের মান ভাল এবং ওজনে বেশ হালকা। এ কাঠ ক্রিকেট খেলার ব্যাট তৈরির উপযোগী। ঘরের আসবাবপত্র ও কৃষিযন্ত্র তৈরিতে ব্যবহৃত হয়। এই গাছের ফল থেকে তুলা সংগ্রহ করা যায়। বিয়াস গাছের রয়েছে নানা ভেষজগুণ। এ গাছের শিকড়, বাকল ও পাতা বিভিন্ন অসুখ নিরাময়ে ব্যবহৃত হয়। জ্বালানির প্রয়োজনে এ গাছের কাঠ ব্যবহৃত হয়। বর্তমানে ব্যপকহারে এ গাছের সংখ্যা আশংকাজনকভাবে কমে যাচ্ছে।

চিত্রশালা

তথ্যসূত্র 

বৃক্ষ
বাংলাদেশের উদ্ভিদ
নেপালের উদ্ভিদ
ভারতের উদ্ভিদ
পাকিস্তানের উদ্ভিদ
বাংলার উদ্ভিদ
ক্রান্তীয় এশিয়ার উদ্ভিদ
দ্বিতীয় জাতীয় সংসদ সদস্যদের তালিকা

দ্বিতীয় জাতীয় সংসদ নির্বাচন, বাংলাদেশে ১৯৭৯ সালের ১৮ ফেব্রুয়ারি অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হলো।

সংসদ সদস্যদের তালিকা

নির্বাচিত সদস্য

সংরক্ষিত মহিলা আসন

আরও দেখুন
 প্রথম জাতীয় সংসদ সদস্যদের তালিকা
 তৃতীয় জাতীয় সংসদ সদস্যদের তালিকা

তথ্যসূত্র

২
একাদশ জাতীয় সংসদ সদস্যদের তালিকা

৩০শে ডিসেম্বর,২০১৮ খ্রিস্টাব্দে বাংলাদেশে একাদশ জাতীয় সংসদ নির্বাচন অনুষ্ঠিত হয়। এ নির্বাচনের মাধ্যমে একাদশ জাতীয় সংসদের ২৯৮ জন সদস্য জনগণের ভোটে সরাসরি নির্বাচিত হন। ৩০ ডিসেম্বর ২০১৮ তারিখে নির্বাচনে অনিয়মের অভিযোগে ব্রাহ্মণবাড়িয়া-২ আসনের তিনটি কেন্দ্রে ফলাফল স্থগিত করে ৯ জানুয়ারি ২০১৯ তারিখে উক্ত তিনটি কেন্দ্রে পুনরায় ভোটগ্রহণ করা হয়। এতে বিএনপির আবদুস সাত্তার ভূঞা জয় লাভ করেন।গাইবান্ধা-৩ আসনে ঐক্যফ্রন্ট সমর্থিত প্রার্থী ফজলে রাব্বী চৌধুরী ১৯ ডিসেম্বর ২০১৮ তারিখে নির্বাচনের প্রাক্কালে মৃত্যুবরণ করলে, ২৭শে জানুয়ারি ২০১৯ তারিখে এ আসনের সংসদ সদস্য নির্বাচন হয়।

৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন। শেখ হাসিনা একাদশ জাতীয় সংসদের সংসদ নেতা নির্বাচিত হন। তবে এ দিন জাতীয় ঐক্যফ্রন্টের মনোনয়নে নির্বাচিত সদস্যগণ শপথ গ্রহণ করেননি।

সংসদ সদস্য

সংরক্ষিত মহিলা আসন

আরও দেখুন 
 বাংলাদেশের জাতীয় সংসদের সদস্যদের তালিকা
 দশম জাতীয় সংসদ সদস্যদের তালিকা
 একাদশ জাতীয় সংসদ নির্বাচন, ২০১৮
 শেখ হাসিনার চতুর্থ মন্ত্রিসভা

তথ্যসূত্র 

১১
এম এম শাহীন

এম এম শাহীন একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন।

প্রারম্ভিক জীবন 
এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন।

রাজনৈতিক জীবন 
এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি স্বতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় স্বতন্ত্র প্রার্থী হিসেবে নির্বাচন করে জাতীয় পার্টির নবাব আলী আব্বাস খানের কাছে পরাজিত হন।

১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান।

তথ্যসূত্র 

১৯৬০-এ জন্ম
জীবিত ব্যক্তি
বিকল্পধারা বাংলাদেশের রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
মৌলভীবাজার জেলার রাজনীতিবিদ
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
সরকারি তিতুমীর কলেজের প্রাক্তন শিক্ষার্থী
তৃণমূল বিএনপির রাজনীতিবিদ
খায়রুন সুন্দরী

খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে। পরে প্রাণের স্বামী নামে এটি ভারতে পুনর্নির্মিত হয়, যাতে ফেরদৌস আহমেদ, রচনা বন্দ্যোপাধ্যায়, এটিএম শামসুজ্জামান অভিনয় করেছিলেন।

শ্রেষ্ঠাংশে 
 ফেরদৌস আহমেদ - ফজল
 মৌসুমী - খায়রুন নেসা
 দিলদার - নছর ঘটক
 এটিএম শামসুজ্জামান - ব্যাপারি
 মুকুল তালুকদার 
 ওয়াদুদ রঙ্গিলা
 চন্দ্রিমা
 জলিল
 বাচ্চু
 জামিলুর রহমান শাখা
 শশী
 বেগম মন্টু

সঙ্গীত
 ‘খাইরুন লো তোর লম্বা মাথার কেশ’ মমতাজের গাওয়া এই গানটি ব্যাপক জনপ্রিয়তা লাভ করে।

তথ্যসূত্র

বহিঃসংযোগ

২০০৪-এর চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
স্বতন্ত্র রাজনীতিবিদ

সাধারণভাবে, প্রার্থী যখন কোন রাজনৈতিক দলের সমর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে স্বতন্ত্র প্রার্থী বলে।

উদাহরণ

বাংলাদেশ

জাতীয় সংসদ নির্বাচন  
জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে।

স্থানীয় নির্বাচন  
ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়।

ভারত 
স্বতন্ত্র প্রার্থীরা ব্যক্তিগত পরিচয়ে অথবা কোনো দলের থেকে আলাদা মতবাদ নিয়ে নির্বাচনে প্রতিদ্বন্দ্বিতা করতে পারবেন। ২০২৪ এর লোকসভা নির্বাচনে ৭ জন নির্দল প্রার্থী লোকসভার সাংসদ হিসেবে জয় লাভ করেন।

মার্কিন যুক্তরাষ্ট্র

আরও দেখুন
 নির্বাচন কমিশন
 নির্বাচনী ব্যবস্থা
 নির্বাচন

তথ্যসূত্র

বহিঃসংযোগ 
 স্বতন্ত্র রাজনীতিবিদ নির্দেশিকা

স্বতন্ত্র রাজনীতিবিদ
রাজনৈতিক পরিভাষা
আব্দুস সাত্তার (চিত্রশিল্পী)

ড. আব্দুস সাত্তার (জন্ম: ২রা ফেব্রুয়ারি, ১৯৪৮) বাংলাদেশের একজন চিত্রশিল্পী। তিনি তার শিল্পকর্মের জন্য ২টি স্বর্ণপদকসহ ৭টি আর্ন্তজাতিক পুরস্কার পান। জাতীয় পর্যায়ে পেয়েছেন ৯টি পুরস্কার। তার ২০টির অধিক প্রকাশনা রয়েছে যেগুলো কলেজ ও বিশ্ববিদ্যালয়ে রেফারেন্স বুক হিসাবে তালিকাভুক্ত।

প্রকাশিত গ্রন্থসমূহ 

চিত্রশিল্পী আব্দুস সাত্তার শিল্পচর্চার পাশাপাশি যেমন করেছেন শিক্ষকতা তেমন রচনা করেছেন বহুলনন্দিত অনেক গ্রন্থ। সমসাময়িক রাজনৈতিক প্রবন্ধ থেকে শুরু করে রচনা করেছেন চিত্রশিল্পের উপর একাধিক তথ্যনির্ভর বিশ্লেষণধর্মী গ্রন্থ। তার প্রকাশিত বইসমূহের মধ্যে উল্লেখযোগ্য হল-
 শিল্পাচার্য জয়নুল আবেদিন (১৯৮৮)
 শিল্পের উপকরণ ও ব্যবহার পদ্ধতি (১৯৮৯)
 শিক্ষা সংস্কৃতি রাজনীতি (২০০১)
 জয়নুলের এগারজন সহকর্মী
 বাংলাদেশের নতোন্নত দারুশিল্প
 শিল্পকলা যুগে যুগে
 প্রাচ্যচিত্রের সৌন্দর্য
 লঙ্কা, লেনিন, হোচিমিন ও নেলসন মেন্ডেলার দেশে
 শিল্পের আনন্দ
 আরণ্য জনপদে
 পশ্চিমা শিল্পের আগ্রাসন ও পূ্র্ব-পশ্চিম দ্বন্দ্ব
 ল্যান্ডস্কেপ
 অলংকার
 প্রবন্ধ সমগ্র
 জাপান থেকে মেক্সিকো
 প্রকৃত শিল্পের স্বরূপ সন্ধান
 আলাস্কা ও কানাডার রকি পর্বত থেকে ইন্দোনেশিয়া
 বাংলাদেশের শিল্পী ও শিল্প।

বহিঃসংযোগ 
অধ্যাপক ড. আব্দুস সাত্তার এর ৭১ তম জম্মবার্ষিকী উদ্‌যাপন

তথ্যসূত্র 

বাংলাদেশী পুরুষ চিত্রশিল্পী
বাঙালি শিল্পী
ঘর্ঘরা নদী

ঘর্ঘরা (), যা নেপালে কর্ণালী (), তিব্বতে মাপ্‌ছা ৎসাংপো ও অবধে সরযূ ()নামেও পরিচিত, একটি আন্তঃসীমান্ত নদী এবং এটি তিব্বত মালভূমিতে অবস্থিত মানস সরোবরের কাছে থেকে উৎপন্ন হয়ে নেপালের মধ্য দিয়ে প্রবাহিত হয়ে ভারতে ব্রহ্মঘাটে শরদা নদীর সঙ্গে মিলিত হয়। ঘর্ঘরা নদী গঙ্গা নদীর বাম তীরের প্রধান উপনদী। নেপালে এর নদীটির দৈর্ঘ্য  এবং এটি নেপালের দীর্ঘতম নদী। ঘর্ঘরা নদী বিহারের রেবেলগঞ্জে গঙ্গার সাথে মিলিত হয় এবং এর মোট দৈর্ঘ্য । আয়তন অনুযায়ী ঘর্ঘরা গঙ্গার বৃহত্তম উপনদী এবং দৈর্ঘ্য অনুযায়ী যমুনা নদীর পর ঘর্ঘরা গঙ্গার দ্বিতীয় বৃহত্তম উপনদী।

পথ 

এটি শুরু হয় সমুদ্রতল থেকে প্রায় ৩,৯৬২ মিটার (১২,৯৯৯ ফুট) উচ্চতায় উঁচুতে তিব্বতের হিমালয়ের দক্ষিণাঞ্চলীয় ঢালগুলিতে ম্যাপচাচুঞ্জের হিমবাহ থেকে। নেপালের সবচেয়ে দূরবর্তী এবং কমপক্ষে অনুসন্ধানকৃত এলাকাগুলি কর্ণালি নদীর মতো দক্ষিণে প্রবাহিত হয়। ২০২ কিলোমিটার (১২৬ মাইল) সেতি নদীটি পশ্চিমাঞ্চলের পশ্চিমে অংশে প্রবাহিত হয় এবং দুন্দ্রাস পাহাড়ের উত্তরে দত্তী জেলায় কর্ণালি নদীতে যোগ দেন। ২৬৪ কিলোমিটার (১৬৪ মাইল) দীর্ঘ আরেকটি উপনদী ভেরী ধবলগিরি হিমালয়ের পশ্চিম অংশে উত্থিত হয় এবং সুর্খেত জেলার কুইনেঘাটের কাছে কর্নলি নদীর সঙ্গে যুক্ত হয়।

প্রশাসনিক বিভাগ
নেপালে কর্ণালী প্রদেশ এই নদীর সবচেয়ে বড় প্রশাসনিক বিভাগ এবং এর আয়তন । এর জনঘনত্ব নেপালে সর্বনিম্ন এবং কর্ণালী নদীর তীরে কোনো বড় বসতি নেই।

ভারতে ঘর্ঘরা নদী উত্তরপ্রদেশ রাজ্যের অযোধ্যা, আজমগড়, আম্বেদকর নগর, গোন্ডা, গোরক্ষপুর, দেওরিয়া, বস্তি, বারাবাঁকি, বালিয়া, বাহরাইচ, লখিমপুর খেরি, সন্ত কবীর নগর ও সীতাপুর জেলা এবং বিহার রাজ্যের সিওয়ান জেলা জুড়ে বিস্তৃত।

ভারতে ঘর্ঘরা নদী সংলগ্ন গুরুত্বপূর্ণ শহরের মধ্যে উত্তরপ্রদেশ রাজ্যের অযোধ্যা, আকবরপুর, গোন্ডা, গোরক্ষপুর, দেওরিয়া, বস্তি, বারাবাঁকি, বাহরাইচ, রাজেসুলতানপুর, সন্ত কবীর নগর, সিদ্ধার্থনগর ও সীতাপুর এবং বিহার রাজ্যের ছাপরা, সিওয়ান ও সোনপুর উল্লেখযোগ্য। অযোধ্যায় ঘর্ঘরা নদী "সরযূ" নামে পরিচিত।

তথ্যসূত্র

বহিঃসংযোগ 

 নেপাল নদী সংরক্ষণ ট্রাস্ট: কর্ণলী নদী
 ঘঘড়া নদীর এক সংক্ষিপ্ত বিবরণ

রামায়ণ
এশিয়ার আন্তর্জাতিক নদী
গঙ্গার উপনদী
উত্তরপ্রদেশের নদী
কর্ণালী প্রদেশের নদী
তিব্বতের নদী
প্রগতিশীল গণতান্ত্রিক দল (বাংলাদেশ)

প্রগতিশীল গণতান্ত্রিক পার্টি বাংলাদেশের একটি তুলনামূলক নতুন প্রতিষ্ঠিত রাজনৈতিক দল। এটি 'পিডিপি' নামে পরিচিত। এই দলটি ২১ জুন ২০০৭ তারিখে একটি সংবাদ সম্মেলনের মাধ্যমে প্রতিষ্ঠিত হয়, যদিও সেই সময়ে জরুরি অবস্থার কারণে উন্মুক্ত রাজনীতি নিষিদ্ধ ছিল।

তথ্যসূত্র

বাংলাদেশের রাজনৈতিক দল
২০০৭-এ বাংলাদেশে প্রতিষ্ঠিত
২০০৭-এ প্রতিষ্ঠিত রাজনৈতিক দল
দ্য ট্রাবলসাম রেইন অফ কিং জন

দ্য ট্রাবলসাম রেইন অফ জন, কিং অফ ইংল্যান্ড (ইংরেজি: The Troublesome Reign of John, King of England) হল আনুমানিক ১৫৮৯ সালে রচিত একটি এলিজাবেথীয় ঐতিহাসিক নাটক। এটি সচরাচর দ্য ট্রাবলসাম রেইন অফ কিং জন (ইংরেজি: The Troublesome Reign of King John) নামে উল্লিখিত হয়। সম্ভবত জর্জ পিল এই নাটকটি রচনা করেছিলেন। গবেষকেরা সাধারণভাবে এই বিষয়ে একমত যে, এই নাটকটিকেই উইলিয়াম শেকসপিয়র তার কিং জন (রচনাকাল আনুমানিক ১৫৯৬ সাল) নাটকের আখ্যানসূত্র ও আদর্শ হিসেবে গ্রহণ করেছিলেন।

তথ্যসূত্র

ট্রাবলসাম রেইন অফ কিং জন, দ্য
জন, ইংল্যান্ডের রাজা
ইংরেজ রাকবংশ-সংক্রান্ত নাটক
হাফিজ আহমেদ মজুমদার

হাফিজ আহমেদ মজুমদার যিনি হাফিজ মজুমদার নামেই বেশি জনপ্রিয় হচ্ছেন একজন বাংলাদেশী শিক্ষানুরাগী, সমাজসেবী এবং রাজনীতিবিদ, সংসদ সদস্য। তিনি জুন ১৯৯৬ এবং ২০০৮, ২০১৮ সালের নির্বাচনে সিলেট-৫ আসন থেকে সংসদ সদস্য হিসাবে নির্বাচিত হন। তিনি সিলেটের বেশ কয়েকটি শিক্ষাপ্রতিষ্ঠানের প্রতিষ্ঠাতা যার মধ্যে রয়েছে স্ক্লার্সহোম, হাফসা মজুমদার মহিলা কলেজ, সাজ্জাদ মজুমদার বিদ্যানিকেতন, হাফিজ মজুমদার বিদ্যানিকেতন উল্লেখযোগ্য। হাফিজ মজুমদারে চাচা সাবেক সাংসদ ব্রিগেডিয়ার মজুমদার। সমাজসেবায় অবদানের স্বীকৃতি হিসেবে  ২০১১ সালে আহসানিয়া মিশন কৃর্তক ‘খান বাহাদুর আহসানউল্লাহ স্বর্ণপদক’ ছাড়াও বেশ কিছু সম্মাননা ও পুরস্কারে ভূষিত হয়েছেন।

প্রারম্ভিক জীবন
হাফিজ মজুমদার ১৯৩৩ সালের ২৯ মার্চ ভারতের করিমগঞ্জ উপজেলা বর্তমানে সিলেট জেলার জকিগঞ্জ উপজেলায় জন্মগ্রহণ করেন। তার পিতার নাম ইমদাদুর রহমান মজুমদার ও মাতার নাম রহিমুন্নেসা মজুমদার। ভারতের চন্ডিনগর প্রাথমিক বিদ্যালয়ে শিক্ষালাভের পর যশোর জেলা স্কুল থেকে ১৯৫১ সালে মাধ্যমিক পরীক্ষায় উত্তীর্ণ লাভ করেন এবং ১৯৫৩ সালে সিলেট এমসি কলেজ থেকে উচ্চ মাধ্যমিক শিক্ষা লাভের পর বরিশাল বি.এম. কলেজ থেকে স্নাতকোত্তর লাভ করেন। ১৯৮৫ সালে তিনি হাফিজ মজুমদার শিক্ষা ট্রাস্ট প্রতিষ্ঠা করেন সিলেট জেলার শিক্ষার মান উন্নয়নের জন্য, যার অধীনে বিশটিরও বেশি শিক্ষা প্রতিষ্ঠান প্রতিষ্ঠা করা হয়।  তিনি পূবালী ব্যাংকের সাবেক চেয়ারম্যান এবং ২০১৫ সাল থেকে ২০২১ সাল পর্যন্ত রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন।

রাজনৈতিক জীবন
তার চাচা সাবেক সংসদ সদস্য মাহমুদুর রহমান মজুমদারের পরিবর্তে ১৯৯১ সালে প্রথম জাতীয় নির্বাচনে অংশ নেন, জুন ১৯৯৬ সালের অনুষ্ঠিত সপ্তম জাতীয় সংসদ নির্বাচনে বাংলাদেশ আওয়ামী লীগ মনোনয়নে নৌকা প্রতীকে অংশ নিয়ে জয়লাভ করে সিলেট-৫ আসন থেকে প্রথমবার তিনি সংসদ সদস্য নির্বাচিত হন। ২০০১ সালের নির্বাচনে তিনি পরাজিত হন, এরপর ২০০৮ সালের নির্বাচনে জয়লাভ করে পুনরায় সংসদ সদস্য হিসাবে নির্বাচিত হন। ২০১৪ সালের নির্বাচনে তিনি অংশগ্রহণ করেননি। ২০১৮ সালের নির্বাচনে তিনি  বাংলাদেশ আওয়ামী লীগ থেকে মনোনয়ন পেয়ে নির্বাচনে অংশগ্রহণ করে জয় লাভ করেন।

তথ্যসূত্র

জীবিত ব্যক্তি
১৯৩৩-এ জন্ম
সিলেট জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
নবম জাতীয় সংসদ সদস্য
একাদশ জাতীয় সংসদ সদস্য
সরকারি ব্রজমোহন কলেজ, বরিশালের প্রাক্তন শিক্ষার্থী
মুরারিচাঁদ কলেজের প্রাক্তন শিক্ষার্থী
যশোর জিলা স্কুলের প্রাক্তন শিক্ষার্থী
১৯৩৫-এ জন্ম
বাংলাদেশ রেডক্রিসেন্ট সোসাইটি চেয়ারম্যান
ক্যারল রিড

স্যার ক্যারল রিড (; ৩০ ডিসেম্বর ১৯০৬ - ২৫ এপ্রিল ১৯৭৬) ছিলেন একজন ইংরেজ চলচ্চিত্র পরিচালক ও প্রযোজক। তিনি অড ম্যান আউট (১৯৪৭), দ্য ফলেন আইডল (১৯৪৮), দ্য থার্ড ম্যান (১৯৪৯) এবং অলিভার! চলচ্চিত্র নির্মাণের জন্য সর্বাধিক পরিচিত। অলিভার! চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার অর্জন করেন।

অড ম্যান আউট শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী প্রথম চলচ্চিত্র; চলচ্চিত্র নির্মাতা রোমান পোলান্‌স্কি একাধিকবার এই চলচ্চিত্রটিকে তার প্রিয় চলচ্চিত্র বলে উল্লেখ করেছেন। দ্য ফলেন আইডল দ্বিতীয় বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে। ব্রিটিশ ফিল্ম ইনস্টিটিউটের ভোটে দ্য থার্ড ম্যান ছবিটি বিংশ শতাব্দীর সেরা ব্রিটিশ চলচ্চিত্র হিসেবে নির্বাচিত হয়।

চলচ্চিত্রের তালিকা
 মিডশিপম্যান ইজি (১৯৩৫)
 লেবারনাম গ্রোভ (১৯৩৬)
 টেক অব দ্য ডেভিল (১৯৩৭)
 হোস ইউর লেডি ফ্রেন্ড (১৯৩৭)
 পেনি প্যারাডাইস (১৯৩৮)
 ব্যাংক হলিডে (১৯৩৮)
 ক্লিম্বিং হাই (১৯৩৯)
 এ গার্ল মাস্ট লিভ (১৯৩৯)
 দ্য স্টারস লুক ডাউন (১৯৪০)
 গার্ল ইন দ্য নিউজ (১৯৪০)
 নাইট ট্রেন টু মিউনিখ (১৯৪০)
 কিপস (১৯৪১)
 এ লেটার ফ্রম হোম (১৯৪১)
 দ্য ইয়াং মিস্টার পিট (১৯৪২)
 উই সার্ভ (১৯৪২)
 দ্য নিউ লট (১৯৪৩)
 দ্য ওয়ে আহেড (১৯৪৪)
 দ্য ট্রু গ্লোরি (১৯৪৫)
 অড ম্যান আউট (১৯৪৭)
 দ্য ফলেন আইডল (১৯৪৮)
 দ্য থার্ড ম্যান (১৯৪৯)
 আউটকাস্ট অব দ্য আইসল্যান্ডস (১৯৫২)
 দ্য ম্যান বিটউইন (১৯৫৩)
 এ কিড ফর টু ফার্থিংস (১৯৫৫)
 ট্রাপিজ (১৯৫৬)
 দ্য কি (১৯৫৮)
 আউর ম্যান ইন হাভানা (১৯৫৯)
 দ্য রানিং ম্যান (১৯৬৩)
 দ্য অ্যাগনি অ্যান্ড দ্য এক্সটাসি (২৯৬৫)
 অলিভার! (১৯৬৮)
 ফ্ল্যাপ (১৯৭০)
 ফলো মি! (১৯৭৩)

তথ্যসূত্র

বহিঃসংযোগ

 
 
 
 

১৯০৬-এ জন্ম
১৯৭৬-এ মৃত্যু
ইংরেজ চলচ্চিত্র পরিচালক
ইংরেজ চলচ্চিত্র প্রযোজক
জার্মান বংশোদ্ভূত ইংরেজ ব্যক্তি
লিথুয়ানীয় বংশোদ্ভূত ইংরেজ ব্যক্তি
দ্বিতীয় বিশ্বযুদ্ধে ব্রিটিশ সেনা কর্মকর্তা
লন্ডনের চলচ্চিত্র পরিচালক
লন্ডনের চলচ্চিত্র প্রযোজক
নাইটস ব্যাচেলর
শ্রেষ্ঠ পরিচালনা বিভাগে একাডেমি পুরস্কার বিজয়ী
পাল্ম দর বিজয়ী চলচ্চিত্রের পরিচালক
ছোট মনির

তানভীর হাসান (জন্ম: ২৭ মে ১৯৭৮) হলেন একজন বাংলাদেশী রাজনীতিবিদ। তিনি টাঙ্গাইল-২ আসনের সাবেক সংসদ সদস্য। প্রবাসীদের মধ্যে তিনিই প্রথম সংসদ সদস্য হোন। তিনি জার্মানীতে আওয়ামী লীগের যুগ্ম সাধারণ সম্পাদক ছিলেন।

প্রারম্ভিক জীবন 
ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন। বাবা এডভোকেট মোঃ আব্দুল গফুর এবং মাতা মোছাঃ হোছনে আরা বেগম। তার পৈতৃক নিবাস গোপালপুর উপজেলার ধোপাকান্দি ইউনিয়ন এর বরামা গ্রামে।

ব্যক্তিগত জীবন 
ছোট মনির ২০২২ সালের ১৯ জানুয়ারিতে, বাংলাদেশ আওয়ামী লীগের প্রেসিডিয়াম সদস্য সাবেক মন্ত্রী শাজাহান খানের একমাত্র কন্যা ঐশী খানের সাথে বিবাহ বন্ধনে আবদ্ধ হন।

রাজনৈতিক জীবন 
আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন।

তিনি টাঙ্গাইল-২ আসন থেকে একাদশ জাতীয় সংসদ নির্বাচন ও দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি একাদশ জাতীয় সংসদের মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং টাংগাইল জেলার আওয়ামী লীগের বর্তমান কমিটির নবনির্বাচিত যুগ্ম সাধারণ সম্পাদক।

২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

বিতর্ক 
ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে। তার বিরুদ্ধে শিক্ষক নিক্সন হত্যা মামলার নির্দেশদাতা বলে অভিযোগও রয়েছে। এছাড়াও তার ও তার ভাইয়ের বিরুদ্ধে ঘাটাইলের সাবেক সাংসদ আমানুর রহমান খান রানার ভাইয়ের হত্যার অভিযোগ রয়েছে।

তথ্যসূত্র 

১৯৭৮-এ জন্ম
জীবিত ব্যক্তি
টাঙ্গাইল জেলার রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
বাংলাদেশী বিক্ষিপ্ত উদ্বাসন
জার্মানিতে বাংলাদেশী অভিবাসী
টাঙ্গাইল জেলার ব্যক্তি
ক্রা দাদি জেলা

ক্রা দাদি জেলা উত্তর-পূর্ব ভারতের অরুণাচল প্রদেশের একটি অন্যতম জেলা৷ ২০১৫ সালের ৭ ফেব্রুয়ারি কুরুং কুমেই জেলার একাংশ পৃথক করে এই জেলাটটি সৃষ্টি করা হয়েছিল৷ এই জেলার সদর শহর পালিন৷ জেলাটির সংখ্যাগরিষ্ঠ অধিবাসী নিচি জনজাতির৷

ইতিহাস 

২০১৩ সালের ২১ মার্চ অরুণাচল প্রদেশ (জেলা পুনর্সংগঠন) আইনের দ্বারা ক্রা দাদি জেলা গঠনের প্রস্তাব গৃহীত হয়৷ ২০১৫ সালের ৭ ফেব্রুয়ারি সেইসময়ের অরুণাচল প্রদেশের মুখ্যমন্ত্রী নবাম টুকী এই নতুন জেলাটি উদ্বোধন করেন৷

প্রশাসন 
বর্তমান জেলাটির অস্থায়ী সদর পালিন৷ পালিন থেকে ২০ কিমি দুরত্বে অবস্থিত জামিন শহরকে জেলাটির সদর হিসাবে প্রস্তাব করা হয়েছে৷

ক্রা দাদি জেলায় দুটি বিধানসভা কেন্দ্র আছে- তালি ও পালিন৷ তাছাড়া, জেলাটিকে আটটা প্রশাসনিক বৃত্তে বিভক্ত করা হয়েছে- পালিন, জামিন, য়াংটে, চামবাং, তরক লাংডি, গাংটে, তালি এববং পিপসোরাং৷

তথ্যসূত্র

বহিঃসংযোগ 

অরুণাচল প্রদেশের জেলা
ক্রা দাদি জেলা
আব্দুল মমিন মন্ডল

আব্দুল মমিন মন্ডল একজন বাংলাদেশি রাজনীতিবিদ। তিনি সিরাজগঞ্জ-৫ আসনের সাবেক সাংসদ। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও শিক্ষাজীবন 
আব্দুল মমিন মন্ডলের জন্ম সিরাজগঞ্জ জেলার এনায়েতপুরে।  তার বাবা আব্দুল মজিদ মন্ডল দশম জাতীয় সংসদ নির্বাচনে বিজয়ী সিরাজগঞ্জ-৫ আসনের সংসদ সদস্য ছিলেন।

রাজনীতি ও কর্মজীবন 
আব্দুল মমিন মন্ডল একজন শিল্পপতি। মমিন মন্ডল একজন সিআইপি পদকপ্রাপ্ত ব্যবসায়ী-শিল্পপতি।

তিনি সিরাজগঞ্জ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

২০২৪ সালে তিনি দ্বাদশ জাতীয় সংসদ নির্বাচনেও আওয়ামী লীগের মনোনয়নে সিরাজগঞ্জ-৫ আসন থেকে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে ৬ আগস্ট ২০২৪ রাষ্ট্রপতি সংসদ ভেঙ্গে দিয়ে তিনি সংসদ সদস্য পদ হারান।

তথ্যসূত্র 

জীবিত ব্যক্তি
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
সিরাজগঞ্জ জেলার রাজনীতিবিদ
১৯৮০-এ জন্ম
সিরাজগঞ্জ জেলার ব্যক্তি
আতাউর রহমান খান (টাঙ্গাইলের রাজনীতিবিদ)

আতাউর রহমান খান একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি টাঙ্গাইল-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারি ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

প্রারম্ভিক জীবন 
আতাউর রহমান খান ১৯৪১ সালের ৪ এপ্রিল টাঙ্গাইল জেলার ঘাটাইল উপজেলার দিগড় ইউনিয়নের বাগুন্তা গ্রামে জন্মগ্রহণ করেন। তার পিতার নাম আব্দুল হালিম খান ও মাতার নাম ফাতেমা আক্তার খানম। আতাউর রহমান খান ব্যাংকে চাকুরীর মাধ্যমে কর্মজীবনে প্রবেশ করেন ও সোনালী ব্যাংকের উপ-মহাব্যবস্থাপক হিসেবে অবসরগ্রহণ করেন।

রাজনৈতিক জীবন 
আতাউর রহমান খান টাঙ্গাইল জেলা আওয়ামী লীগের সহ-সভাপতি হিসেবে দায়িত্ব পালন করছেন। ২০১৬ সালের ১৮ সেপ্টেম্বর টাঙ্গাইল-৩ আসনের সাবেক সংসদ সদস্য আমানুর রহমান খান রানা হত্যা মামলায় কারাবরণ করে। পরবর্তীতে বিভিন্ন সমালোচনার মুখে ২০১৮ সালে একাদশ জাতীয় সংসদ নির্বাচনে রানাকে বাদ দিয়ে আতাউর রহমান খানকে এই আসনে আওয়ামী লীগের মনোনয়ন দেওয়া হয়। নির্বাচনে তিনি বিএনপি মনোনীত প্রার্থী লুৎফর রহমান খান আজাদকে পরাজিত করে প্রথমবারের মত সংসদ সদস্য নির্বাচিত হন।

ব্যক্তিগত ও পারিবারিক জীবন 
আতাউর রহমান খান ব্যক্তিগত জীবনে ফাতেমা রহমান খানের সাথে বিবাহ বন্ধনে আবদ্ধ হন। পুত্র আমানুর রহমান খান রানা টাঙ্গাইল-৩ আসন থেকে নবম ও দশম জাতীয় সংসদের সদস্য নির্বাচিত হন। আতাউরের ভাই শামসুর রহমান খান শাহজাহান একই আসন থেকে সংসদ সদস্য ও মুক্তিযুদ্ধের সংগঠক ছিলেন। তার চাচাত ভাই লুৎফর রহমান খান আজাদ বিএনপির (বাংলাদেশ জাতীয়তাবাদী দল) মনোনয়নে চারবার সংসদ সদস্য নির্বাচিত হন ও প্রতিমন্ত্রীর দায়িত্ব পালন করেন।

তথ্যসূত্র 

১৯৪১-এ জন্ম
জীবিত ব্যক্তি
একাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
টাঙ্গাইল জেলার রাজনীতিবিদ
টাঙ্গাইল জেলার ব্যক্তি
২০শ শতাব্দীর বাঙালি
২১শ শতাব্দীর বাঙালি
কামলে জেলা

কামলে জেলা বা খেলমে জেলা উত্তর-পূর্ব ভারতের অরুণাচল প্রদেশ রাজ্যের একটি অন্যতম জেলা৷ এই জেলার সদর শহর রাগা৷ ২০১৭ সালের লোকগণনা অনুসারে এই জেলার জনসংখ্যা ২২,২৫৬ জন৷

ইতিহাস 
২০১৩ ডিসেম্বর থেকে এই জেলা গঠনের দাবী উত্থাপন হয়ে আসছিল৷ ২০১৭ সালের ১৫ ডিসেম্বর জেলাটির প্রতিষ্ঠা করা হয়।

ভৌগোলিক অবস্থান 
কামলে জেলাটি নামনি সোবণশিরি জেলা ও উজনি সোবণশিরি জেলার একাংশ নিয়ে গঠন করা হয়েছে৷

তথ্যসূত্র 

অরুণাচল প্রদেশের জেলা
কামলে জেলা
মডুল্যাঙ ধ্রুবক

মডুল্যাঙ ধ্রুবক কেলাসের মধ্যে অবস্থিত একটি আয়নের উপর কার্যকরী স্থির-তাড়িটিক বিভব নির্ণয়ের জন্য ব্যবহার করা হয়। জার্মান পদার্থবিদ এরউইন মডুল্যাঙ্গের নামানুসারে এটির নামকরণ করা হয়।

তথ্যসূত্র

গাণিতিক ধ্রুবক
কেলাসবিজ্ঞান
ভৌত ধ্রুবক
ভৌত রসায়ন
কঠিন-অবস্থা রসায়ন
তাত্ত্বিক রসায়ন
তৃতীয় জাতীয় সংসদ সদস্যদের তালিকা

তৃতীয় জাতীয় সংসদ নির্বাচন বাংলাদেশে ৭ই মে ১৯৮৬ সালে অনুষ্ঠিত হয়। নিচে তৃতীয় সংসদের নির্বাচিত সংসদ সদস্যদের তালিকা দেয়া হল।

সংসদ সদস্যদের তালিকা

সংরক্ষিত মহিলা আসনের সদস্য

আরও দেখুন
 দ্বিতীয় জাতীয় সংসদ সদস্যদের তালিকা
 চতুর্থ জাতীয় সংসদ সদস্যদের তালিকা

তথ্যসূত্র

৩
আব্দুল আজিজ

আবদুল আজিজ একজন বাংলাদেশি রাজনীতিবিদ ও সিরাজগঞ্জ-৩ আসনের সাবেক সংসদ সদস্য সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও কর্মজীবন 
আব্দুল আজিজ সিরাজগঞ্জ জেলার তাড়াশ উপজেলার সগুনা ইউনিয়নের মাকরশোন গ্রামে জন্মগ্রহণ করেন। আব্দুল আজিজ এমবিবিএস পাশ করে ঢাকা শিশু হাসপাতালের পরিচালক ও প্রখ্যাত শিশুরোগ বিশেষজ্ঞ পদে আত্মনিয়োগ করেন। চিকিৎসা পেশার পাশাপাশি তিনি পেশাজীবি সংগঠন বাংলাদেশ স্বাধীনতা চিকিৎসক পরিষদের ঢাকা শিশু হাসপাতালের সভাপতি পদে দায়িত্ব পালন করেন ।

রাজনৈতিক জীবন 
আজিজ ২০১৮ সালের একাদশ জাতীয় সংসদ নির্বাচনে ও ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ 
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
দ্বাদশ জাতীয় সংসদ সদস্য
জীবিত ব্যক্তি
বাংলাদেশ আওয়ামী লীগের রাজনীতিবিদ
সিরাজগঞ্জ জেলার ব্যক্তি
সিরাজগঞ্জ জেলার রাজনীতিবিদ